Diari Oficial de la Generalitat Valenciana


Sumari del DOGV 4323, del 28-08-2002 (2002/9154)

Informació pública del programa d'actuació integrada del sector Pb2 sud del nucli urbà.
---------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/9154


Organisme emissor
:   Ajuntament de Canet d'en Berenguer

Tipus de document
:   Anunci

Informació pública del programa d'actuació integrada del sector Pb2 sud del nucli urbà. [2002/A9154]
  
Vist el programa d'actuació integrada, l'alternativa tècnica de programa junt amb el pla parcial de millora i l'avantprojecte d'urbanització, presentat per la mercantil Puertocanet, SL (CIF B-97152268, amb domicili c/ Ravalet, núm. 43, 46993 Canet d'En Berenguer (València)), per al desenvolupament de la següent zona del nucli urbà del municipi de Canet d'En Berenguer, sector Pb2 sud poble, proposada en la nova revisió del Pla General d'Ordenació Urbana, aprovat provisionalment pel Ple de data 14 de novembre de 2000, amb una superfície de les hectàrees delimitades en els esmentats documents.
  
S'hi adjunta:
  
- Pla parcial de millora del sector únic.
  
- Avantprojecte d'urbanització.
  
Resolc que: Per a la seua informació pública i l'aprovació conjunta amb el programa, i tot això a l'empara dels articles 45 i 46 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (depòsit de còpia de l'alternativa a l'Ajuntament, i la resta de tràmits preceptius, amb la remissió d'un avís als titulars, periòdic i DOGV), que es procedisca, de conformitat amb l'article 48.1.c, en relació amb l'article 46.3 de l'esmentada llei; és a dir, se sotmet la proposta de programa i la resta d'instruments de planejament indicats a informació pública, durant el termini de 20 dies hàbils, comptador des de l'endemà de la publicació del present anunci en el Diari Oficial de la Generalitat Valenciana. La dita documentació està depositada a l'Ajuntament de Canet d'En Berenguer.
  
Qualsevol persona interessada podrà comparéixer a l'Ajuntament (Urbanisme) per a examinar l'exemplar depositat en ell i formular, si pertoca, al·legacions, alternatives tècniques o proposicions juridicoeconòmiques, dins del termini indicat en el paràgraf anterior (20 dies hàbils des de la publicació del present anunci en el DOGV).
  
Així mateix, durant el període de cinc dies, comptador des del venciment del termini anterior, podran presentar-se les proposicions juridicoeconòmiques a l'alternativa tècnica presentada, per a optar a l'adjudicació del programa; llevat que durant els 10 primers dies d'informació pública alguna persona es comprometa a presentar una alternativa tècnica substancialment distinta a la inicial i en preste caució; tot això en la quantia que es determine. Si s'esdevé així, pertocarà la pròrroga de 20 dies addicionals de l'article 46.4 de la LRAU, cosa que es farà constar en l'expedient i s'anunciarà al tauler d'anuncis de l'Ajuntament, i es comunicarà a les persones que, per desconéixer-la, presenten pliques prematurament.
  
Remissió d'avisos al domicili fiscal de titulars cadastrals: en compliment de l'article 46.3 de la LRAU s'ha procedit, amb anterioritat al present anunci, a enviar l'avís amb el seu contingut a la totalitat de titulars cadastrals afectats.
  
En previsió de la possibilitat de supòsits regulats en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú (modificada per la Llei 4/1999), i perquè valga de notificació, s'ha exposat, prèviament, la relació de la totalitat de titulars cadastrals, domicili fiscal i superfície (m2) al tauler d'edictes de l'Ajuntament, i s'ha publicat en el Butlletí Oficial de la Província i en la Gaceta del Camp de Morvedre als efectes pertinents.
  
Ho mana i firma l'alcalde.